Smithsonian rihap tetë nga muzeumet e famshme
Organizata Smithsonian po rihap këtë muaj objektet e saj të famshme muzeale të zonës së kryeqytetit amerikan
Pas gati një viti mbylljeje për shkak të pandemisë, tetë muzeume të organizatës Smithsonian në Uashington dhe përreth tij po rihapen këtë muaj. Qendra “Udvar-Hazy” e Muzeumit Kombëtar Smithsonian për Ajrin dhe Hapësirën në Chantilly të shtetit Virxhinia, ka rihapur dyert për herë të parë që nga mbyllja prej pandemisë vitin e kaluar. Është i pari ndër tetë muzetë Smithsonian që rihapen këtë muaj, ndërsa do të ruajnë masat e sigurisë për pandeminë, si p.sh. një numër i kufizuar njerëzish që lejohen brenda, mbajtja e maskave dhe distancimi fizik. Qendra “Udvar-Hazy” është më e madhe se qendra e saj simotër, Muzeu Kombëtar për Ajrin dhe Hapësirën në Shëtitoren Kombëtare në Uashington. , thotë Jeremy Kinney, nga Muzeu Kombëtar për Ajrin dhe Hapësirën. Për herë të parë ekspozohen dy objekte historike që shënojnë rihapjen e muzeut, si dhe 60-vjetorin e udhëtimit të parë amerikan në hapësirë. Një avion luftarak F-18 Hornet, i cili ishte pjesë e skuadronit të famshëm të Marinës “Blue Angels”. Si dhe kapsula që transportoi amerikanin e parë në hapësirë dhe që ndihmoi në fillimin e programit amerikan të hapësirës. , thotë zoti Kinney. Janë të ekspozuar gjithashtu avioni Lockheed SR-71 “Blackbird”, avioni reaktiv më i shpejtë në botë, anija më e vjetër hapësinore “Discovery”, si dhe “Enola Gay”, avioni B-29 që hodhi bombën atomike mbi Hiroshimën në Japoni, gjatë Luftës së Dytë Botërore. Vizitorë nga të gjitha grupmoshat shijojnë objektet e reja dhe të vjetra. , thotë vizitori Ruben. , thotë vizitorja Katie Hughes. , thotë vizitori Kyle Hughes. Gjashtë muzeume të tjerë Smithsonian si dhe Kopshti Kombëtar Zoologjik do të hapen më vonë këtë muaj. Ndër to janë Muzeu Kombëtar i Historisë dhe Kulturës Afrikano-Amerikane, Galeria Kombëtare e Portreteve, Muzeu Smithsonian i Artit Amerikan dhe Galeria Renwick, Muzeu Kombëtar i Historisë Amerikane dhe Muzeu Kombëtar i Indianëve të Amerikës. , thotë Lonnie Bunch, Sekretar i Institutit Smithsonian.